Der er endnu ingen spor efter den mand, som fredag eftermiddag ved 17-tiden begik røveri mod Aldi på Viaduktvej i Nørresundby. - Vi leder stadig efter manden og hører gerne fra vidner, siger vagtchef Per Jørgensen fra Nordjyllands Politi. Gerningsmanden truede kasseassistenten med en peberspray og flygtede fra stedet med fredagens omsætning. Manden beskrives som dansk, 20-25 år, 170 centimeter høj og iført sort trøje med hætte, sorte Adidas-bukser og sorte Adidas-sko med hvide striber. Han flygtede fra stedet på en blå cykel, der siden blev fundet i nærheden. Har man oplysninger om røveriet eller gerningsmanden, så hører Nordjyllands Politi gerne om det på telefon 114. Overvågningsfoto af gerningsmanden

Opsummering:
Nordjyllands Politi er endnu ikke kommet på sporet af den mand, som fredag eftermiddag begik røveri mod Aldi i Nørresundby.